  Майя Бывальцева 2020-тӥ арын Удмуртиын 870 сюрс 800 тонна йӧл кыскизы, азьвыл арен ӵошатыса, со 5,3 процентлы тросгес. Нош куинез возёсъёс Россиысь 100 устоосыз йӧл поттӥсьёс пӧлы шедизы. 4-тӥ южтолэзе элькунын пудо вордон удыслэн ужамезлы йылпумъянъёс лэсьтӥзы, ивортэ улосвылысь гурт возёсъя но сиён-юонъя министерстволэн пресс-службаез. Удмуртиын пудо вордон удысын 11 сюрслэсь трос адями ужа Пудо вордон удыс ялан будэ – азьвыл сямен ик ми Приволжск федерал округын но Россиын азьмынӥсьёс пӧлын, ваньзэ сямен валтӥсь сиён-юонъёсты поттӥськом Ольга Абрамова, Удмуртиысь кивалтэтлэн тӧроезлэн воштӥсез - гурт возёсъя но сиён-юонъя министрКылем арын элькунын 46 сюрс 60 тонна парсь сӥль (2019-тӥ арлы 124 процент), 1 миллиард 89 миллион 800 сюрс (+0,6) курегпуз поттӥзы. Берло дыре гурт возёсъя министерство бадӟым саклык висъя муш, кеч, сӥльлы пудо вордон но чорыг будэтон удысъёслы. Йӧло кечьёслэн уллёзы кылем арын кык поллы будӥз. Таяз арын кык бадӟым ферма усьтыны малпало. 2020-тӥ арын улосвылын 45 выль гидъёс пуктӥзы, со пӧлын вылӥ технологиосъя ужасьёссэ. Со элькунлэн историяз нырысьсэ уе-нуналэн йӧл поттонэ выжыны луонлык сётӥз. Пудо вордон удысысь 40 пала ужасьёслы Удмуртилэн тӧроезлэсь таукаронъёссэ сётӥзы. Соос пӧлын скал кыскисьёс, зоотехникъёс, селекционеръёс, пудоез утялтӥсьёс, осеменаторъёс, чорыг, тылобурдо, вал, пӧйшур вордӥсьёс, фермаосын кивалтӥсьёс но гурт возёсъёслэн коллективъёссы. Гуртлэн араз Удмуртиысь пудо вордӥсьёслы Белоруссиысь «Песняры» ансамбль устооссэ кырӟанъёссэ кузьмаз. Концертэз 6-тӥ южтолэзе 12 часын «Удмуртия» телеканалысь учкыны луоз 2021-тӥ арын пудо вордӥсьёс азьын эшшо бадӟымгес ужпумъёс сыло, со пӧлын ар ӵоже 910 сюрс тонна йӧл кыскон. Туэ элькунын 50-лэсь трос выль но выльдэм пудо гидъёс усьтыны чаклало, кысэ со пӧлысь уже кутӥзы ни.  Тодэ вайытом, Удмуртиын араз 10 сюрс килограммлэсь трос йӧл сётӥсь скалъёслэн лыдзы, 2019-тӥ арен ӵошатыса, 244 процентлы йылӥз.  Ватсалом, йылпумъянъёс лэсьтон но данъян ужрад Шарканысь лулчеберетъя но шутэтсконъя выль центрын ортчиз. Тегъёс: Шаркан Удмуртия гуртвозёс йӧл пудо гуртвозёсъяминистерство ОльгаАбрамова  